— 228 — 



overhovedet til Begrænsningen af Formationen „Rørsump" 

 vender vi os et Øjeblik til Litteraturen om dette Emne. 



Warming's Karakteristik af den af ham opstillede Formation 

 er utvivlsomt i det store og hele træffende. I Henhold til den ene 

 eller anden Arts Fremhersken kan i Følge hans Opfattelse skelnes 

 „mellem forskellige Samlag, f. Ex. Phragmiteta, Scirpeta, Typheta, 

 Equiseteta, Cariceta osv.", der alt efter Dybden af Vandet og andre 

 Forhold ordner sig i Bælter. 



Früh og Schröter (1904, S. 41) deler de egentlige høje Rør- 

 sumpe i tre Bestandstyper, „die adaptiv, regional, physiognomisch 

 und floristisch verschieden sind" : 1) Scirpetum, der er den mest 

 hydrofytiske . 2) Arundinetum og 3) Magnocaricetum (af Carex 

 rostrata, C. vesicaria, C. gracilis, C. stricta, C. disticha, C. Pseudo- 

 cyperus, C. lasiocarpa o. fl. a.). 



G. H. Ostenfeld (1905, S. 384) deler Rørsumpen i to Bælter, 

 1) et ydre: „Scirpus-Phragmites-Associationen" og 2) et indre: 

 „Acorus-Associationen". Derimod regner han ikke de store Garices 

 med til Rørsumpen. 



Til denne sidste Betragtning maa jeg ganske slutte mig. Vel 

 kan Arter som Carex pseudocyperus, C. lasiocarpa og C. vesicaria 

 maaske nærmest henregnes til Rørsumpplanterne, men disse Arter 

 optræder efter min Erfaring blot som akcessoriske Bestanddele. 

 Det samme gælder Arter som Carex gracilis og C. stricta og især C. 

 rostrata og C. disticha; de bør ikke, som det sker hos Warming 

 samt Früh og Schröter, henregnes til Rørsumpen, idet deres Betyd- 

 ning er langt den største indenfor den næstfølgende af de her som 

 „forberedende" betegnede Formationer. Efter min Opfattelse hører 

 den FRÜH-ScHRÖTER'ske Bestandstype „Magnocaricetum" altsaa ikke 

 med til Rørsumpen, men til Dyndengen, hvorom nedenfor. 



I Følge de Iagttagelser, man kan gøre over Rørsumpe ved vore 

 ferske Vande, vil man kunne skelne mellem en ret lang Række 

 Bælter eller Facies, der er karakteriserede af den fremherskende 

 Planteart, og hvis Forekomst væsentligst betinges af Vandets Dybde 

 og Bundforholdene. At give nogen rigtig motiveret Opstilling af 

 Rækkefølgen formaar jeg dog ikke — Sagen ligger ogsaa udenfor 

 nærværende Arbejdes Rammer og trænger til langt mere indgaa- 

 ende Undersøgelse, end jeg har kunnet indlade mig paa — men 

 jeg har Grund til at tro, at man kan skelne mellem i det mind- 

 ste følgende Facies, ordnede nogenlunde efter Vanddybden som 

 afgørende Faktor: 



